***Pozdravljen/-a!***

**Za nekaj ur se bomo poslovili od jezikovnega pouka in spoznali še nekaj umetnostnih besedil. Pripravi berilo in zvezek za slovenščino. Sledi mojim navodilom.**

**Današnja tema bo športno obarvana. Kaj veš o olimpijskih igrah? Poišči, kje in kdaj so se odvijale v času stare Grčije. Razišči tudi, v katerih disciplinah so tekmovali.**

Strip **Asterix na olimpiadi sta napisala francoska ilustratorja Rene Goscinny in Albert Uderzo. Skupaj sta sodelovala pri veliko stvaritvah, najbolj znana pa sta postala prav z Asterixom. Ko je Goscinny umrl, je Uderzo sam nadaljeval z Asterixovimi dogodivščinami.**

1. **ura:**

**\*\*Odpri berilo na str. 94-96:** **Preberi strip in poišči nerazumljive besede**. Razlago poišči v slovarčku (*Stvarna pojasnila*).

**\*\*Ustno odgovori na vprašanja:**

**- Kako v rimskem taboru ravnajo s svojim zmagovalcem?**

 **Kako na naši šoli ravnamo z zmagovalcem šolskega tekmovanja?**

**- Zakaj je za Centurija Stremuhija zmaga na olimpijskih igrah tako pomembna?**

 **Kaj o njem pove njegovo ime?**

**- Kako se rimski vojak odzove na to, da sta ga Galca premagala v teku in metanju kopja?**

 **Kaj to pove o njegovem značaju?**

**- Katere so bistvene značilnosti stripa?**

**- Katere stripe še poznaš?**

**\*\***Čaka te še **zapis v zvezek:**

|  |
| --- |
|  **Rene Goscinny in Albert Uderzo: ASTERIX NA OLIMPIADI**  Kraj dogajanja:Čas dogajanja:Književne osebe:Tema: **Strip je verbalno-vizualni medij, sestavlja ga zaporedje**[**sličic**](https://sl.wikipedia.org/wiki/Slika)**, ki se nizajo v pasice,**[**besedilo**](https://sl.wikipedia.org/wiki/Besedilo)**je v oblačkih**. *Samostojno ga dopolni!* |

**2. ura:**

**Izberi si eno od nalog in jo zapiši jo v zvezek.**

**Nove naloge:**

1. **a) Izmed naštetih besed izberi tiste, ki označujejo Asterixa in Obelixa: lenoba, radovednost, dolgočasje, previdnost, iznajdljivost, negotovost, srčnost, radost, zgovornost, vraževernost, šibkost, neustrašnost, bistrost.**

**b) Naštej lastnosti, ki jih ima po tvojem mnenju pogumen človek.**

1. **Vživi se v vlogo športnega komentatorja in zapiši komentar tekmovanja med Asterixom, Obelixom in legionarjem.**

***\*\*\*\*\*\*\*\*\*\*\*\*\*\*\*\*\****

**Pri delu ti želim veliko ustvarjalnega duha.**

**Kako pa kaj bralna značka. Si jo že opravil? Če še ne, se kar podvizaj, nimaš več dosti časa.**

***To je to!***